open-index/open-wikipedia-markdown huggingface dataset:
Korača kauss

**Korača kauss** bija ikgadējs vīriešu basketbola turnīrs, ko organizēja FIBA. Turnīrs notika no 1972. līdz 2002. gadam. Šis bija trešais spēcīgākais klubu turnīrs Eiropā pēc Eirolīgas un Saportas kausa.

Turnīrs nosaukts leģendārā Dienvidslāvijas basketbolista Radivoja Korača vārdā, kurš 1969. gadā gāja bojā autokatastrofā Sarajevā. Pēdējā Korača kausa sezona notika 2001./2002. gada sezonā. Pašlaik Serbijas nacionālais basketbola kauss ir Radivoja Korača kauss.

## Ārējās saites
* Korača kausa ieguvēji
1987. gada Latvijas kauss futbolā

**1987. gadā Latvijas kausu** izspēlēja 32 komandas.

## Turnīrs
### Sešpadsmitdaļfināli

### Astotdaļfināli

### Ceturtdaļfināli

### Pusfināli

### Fināls

## Literatūra
* «ФУТБОЛ» Календарь-справочник 1988 года. Издательство ЦК КП Латвии, 1988.
Burtnieku ciems

**Burtnieku ciems** var būt:
* Burtnieku pagasta nosaukums 1945-1990
* Burtnieku ciems - administratīvi teritoriāla vienība Bauskas rajonā 1945-1954
Diskžokejs

[thumb|Nīderlandiešu dīdžejs ''[Hardwell*]]
*'Diskžokejs** jeb **dīdžejs** (saīsinājumā **DJ*';  no ) ir [[persona]], kas izvēlas un atskaņo [[mūzikas ieraksts|mūzikas ierakstus]] auditorijai. Mūsdienās šis termins ietver dažādas mūzikas atskaņošanas veidus, neatkarīgi no avota.

== Diskžokeju kategorijas ==
Ir vairākas diskžokeju kategorijas — radio diskžokeji un dažādu mūzikas žanru diskžokeji.

Radio diskžokeji atskaņo mūziku un vada dažādas [[radio]] programmas, kuras tiek translētas [[Amplitūdas modulācija|AM]], [[Frekvences modulācija|FM]] vai interneta radio stacijās. Radio diskžokeji bieži vien ir atpazīstami pēc viņu [[segvārds|segvārdiem]].

Diskžokeji atskaņo un miksē mūziku [[Bārs (iestāde)|bāros]], [[Naktsklubs|naktsklubos]], diskotēkās un dažādos publiskos pasākumos. Gandrīz visu kategoriju diskžokeji atskaņo mūziku, izmantojot vairākus mūzikas atskaņotājus, lai veidotu nepārtrauktu mūzikas skanējumu (miksu).

== Aparatūra un tehnika ==
[[Attēls:M-Audio DJ Blax.jpg|thumb|300px|Diskžokeja aparatūra]]
Diskžokeja aparatūra var sastāvēt no:
* Skaņu ierakstiem (piemēram, [[vinila plate]]s, [[Kompaktdisks|kompaktdiski]], [[Dators|datoru]] [[multivide]]s faili, u.c.);
* Diviem vai vairākiem mūzikas atskaņotājiem (vai tikai viena, ja atskaņošana notiek digitāli), lai veidotu nepārtrauktu mūzikas skanējumu (piemēram, kompaktdisku atskaņotāji, datori, [[MP3]] atskaņotāji u.c.);
* Skaņas sistēmas papildinājuma vai apraides ieraksta (piemēram, portatīvā audio sistēma, PA sistēma) vai radio apraides sistēmas;
* Diskžokeju mikserpultīm, kas ir elektronisks (parasti 2 vai 4 kanālu) audio mikseris, kurš parasti aprīkots ar krosfeideru (*crossfader''), lai vienmērīgi pārietu no vienas skaņdarba uz citu, izmantojot divas vai vairākas atskaņošanas iekārtas;
* Austiņām, ko izmanto, lai noklausītos un sagatavotu nākamo skaņdarbu;
* Mikrofona, lai diskžokejs varētu iepazīstināt ar skaņdarbiem un runāt ar auditoriju.

Pastāv vēl daudz un dažādas papildu iekārtas, ko izmanto diskžokeji, viss atkarīgs no nepieciešamības.

## Skatīt arī
* Vīdžejs
Metālmeklētājs

thumb|200px|Militārais metālmeklētājs ПР-507
**Metālmeklētājs** jeb **metāldetektors** ir elektroniska ierīce, kas paredzēta metālisku priekšmetu atklāšanai nevadošā vai vāji strāvu vadošā vidē (parasti zemē). Ir metāldetektori, kas paredzēti darbam ūdenī, koksnē, pārtikas produktos vai medikamentos, cilvēka organismā un citur. Mūsdienu metāldetektori mēdz būt aprīkoti ar mikroprocesoriem, kas stipri paplašina aparāta iespējas.

Metāldetektorus izmanto lidostās bagāžas kontrolei, kokrūpniecībā metāla šķembu meklēšanai kokmateriālos, celtniecībā un citās vietās, kur nepieciešams identificēt metāla klātbūtni. Ļoti populārs metāldetekcijas virziens ir metālmeklēšanas hobijs.
Metālmeklēšanas hobijs apvieno daudzus cilvēkus visā pasaulē un, pateicoties straujai elektronikas attīstībai, hobijs ir pieejams jebkuram cilvēkam. Lai sāktu ar to nodarboties, nepieciešams metāldetektors un zināšanas vēsturē, kartogrāfijā un, parādoties pirmajiem atradumiem, arī numismātikā, heraldikā un citās nozarēs.
thumb|200px|Militārais metālmeklētājs ПР-504А

## Uzbūve
Metāldetektora galvenā detaļa ir meklēšanas spole, kura parasti sastāv no divām neatkarīgām spolēm, no kurām viena raida noteiktas frekvences elektromagnētiskos viļņus, savukārt otra spole tos uztver un nosūta datus uz vadības bloku, kur tie tiek analizēti un atainoti uz displeja, tādējādi informējot par atrastā metāla īpašībām.

Pasaulē samērā daudzi uzņēmumi rūpnieciski ražo metāldetektorus, viens no pazīstamākajiem ir uzņēmums *[[Minelab]]*, kas ražo metāldetektorus dažādu metālmeklēšanas uzdevumu veikšanai. Mūsdienu metāldetektori spēj atšķirt melnos metālus no krāsainajiem (diskriminācijas metode), izskaitļot metāla vadītspēju un citus parametrus.

## Ārējās saites
* Rūpnieciski ražoto metāldetektoru mājaslapas
* Grāmatas par metālmeklētājiem
Burtnieku pagasts

**Burtnieku pagasts** ir viena no Valmieras novada administratīvajām teritorijām tā ziemeļos, Burtnieka ezera krastā. Robežojas ar sava novada Vecates, Matīšu, Valmieras, Rencēnu, Rūjienas, Jeru un  Bērzaines pagastiem. 

## Daba
### Reljefa formas
Dzirnavu kalns, Rubas kalns.

### Hidrogrāfija
#### Ūdensteces
Aunupīte, Brenguļupīte, Briede, Buļļupe, Drona, Dūre, Eiķinupe, Lielais grāvis, Maurupīte, Negurskas upīte, Pinte, Rūņu grāvis, Rūtes upīte, Santupīte, Seda, Smiltsvēveru upīte, Stinku strauts.

#### Ūdenstilpes
Aptiekas dīķis, Burtnieks, Dūres dzirnavu ezers, Liņģis.

#### Purvi
Līgotņu purvs.

### Dabas aizsardzība
Burtnieku pagasts ietilpst Ziemeļvidzemes biosfēras rezervāta teritorijā. Teritorijā atrodas dabas liegums Burtnieku ezera pļavas un neievērojama daļa no dabas lieguma Vidusburtnieks. Šeit atrodas dabas pieminekļi Bēršu drumlini un Burtnieka smilšakmens atsegumi.

## Vēsture
1920. gada agrārās reformas laikā Burtnieku pilsmuiža (*Schloß-Burtneck*) tika sadalīta 33 vienībās 1474 ha kopplatībā, tās centru iznomāja Latvijas agronomu biedrībai priekšzīmīgas saimniecības ierīkošanai. Burtnieku mācītājmuiža (*Pastorat Burtneck*) tika sadalīta 19 vienībās (571 ha), Rūtes muiža (*Ruthenhof*) 22 vienībās (486 ha), Seķu muiža (*Seckenhof*) 17 vienībās (465 ha), Dūres muiža (*Duhrenhof*) 17 vienībās (432 ha), Briedes muiža (*Wredenhof*) 15 vienībās (317 ha), Ēķina muiža (*Heidekenhof*) 15 vienībās (249 ha),  Luteru muiža (*Luthershof*) 11 vienībās (152 ha). 

1935. gadā Burtnieku pagasta platība bija 155 km². 1945. gadā pagastā izveidoja Burtnieku un Rūtes ciema padomes, bet pagastu 1949. gadā likvidēja. 1954. gadā Burtnieku ciemam pievienoja Rūtes ciemu, 1958. gadā - Ausekļa ciema padomju saimniecības «Burtnieki» teritoriju. 1990. gadā ciemu reorganizēja par pagastu. 2009. gadā Burtnieku pagastu kā administratīvo teritoriju iekļāva Burtnieku novadā. 2021. gadā Burtnieku novadu iekļāva Valmieras novadā.

### Pieminekļi
*Adzelvietu senkapi
*Bībes senkapi
*Burtnieku baznīca
*Burtnieku mācītājmuižas apbūve
*Burtnieku muižas apbūve
*Burtnieku pilsdrupas
*Burtnieku Veco kapu vārti un kapliča
*Burtnieku viduslaiku pils
*Lantu viduslaiku kapsēta
*Mežmaļu senkapi
*Peivu senkapi
*Rugāju pilskalniņš
*Saiešanas nams "Miernams"
*Zemnieku sēta "Zaķīši"
*Zvārtu akmens ar uzrakstiem un zīmēm

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Lielākās apdzīvotās vietas ir **[[Burtnieki]]** (pagasta un novada centrs), Penči, Dūre, Pidriķis, Taubes, Briedupe, Briedes, Kapteines.

### Ievērojamas personības
* Kārlis Horns (ap 1550—1601), Zviedrijas armijas feldmaršals un Zviedru Igaunijas gubernators. Kritis kaujā pie Burtnieku pils 1601. gada 16. maijā.
* Miervaldis Lūkins (1894—1941) bija Latvijas Bruņoto spēku virsnieks. Latvijas Valsts prezidenta adjutants (1936—1940).
* Antons Zviedris (1879 – 1955) bija latviešu virsnieks, Latvijas Bruņoto spēku ģenerālis (1926)

## Saimniecība
### Transports

## Izglītība un kultūra

## Atsauces
Revolver (dziesma)

**"Revolver"** ir ASV mūziķes Madonnas otrais singls no 2009. gadā izdotā trešā labāko dziesmu albuma Celebration. Singla oriģinālajā versijā Madonna to izpildīja kopā ar amerikāņu reperi Lil' Wayne, bet oficiālā singla versija būs šīs dziesmas remiks, kura autors ir slavenais diskžokejs Dāvids Geta: Madonna vs. David Guetta - Revolver (One Love Remix). Dziesmas teksta autori ir Madonna, Karlos Beitijs, Stīvens Beitijs, Dveins Kārters, Džastins Franks un Brendons Kičens, bet producenti Madonna un Frank E.

Singls oficiāli tika izdots 2009. gada 14. decembrī, kad Apvienotajā Karalistē tas tika izdots ciparu lejupielādes formātā.

## Oficiālās versijas

* **[[Eiropas Savienība|ES]]/[[Amerikas Savienotās Valstis|ASV]] Digital Maxi-Singls**
# Revolver (Madonna vs. David Guetta One Love Remix)
# Revolver (Madonna vs. David Guetta One Love Remix) (feat. Lil Wayne)
# Revolver (Madonna vs. David Guetta One Love Club Remix)
# Revolver (Paul van Dyk Remix)
# Revolver (Paul van Dyk Dub)
# Revolver (Tracy Young's Shoot To Kill Remix)
# Celebration (feat. Akon)
# Celebration (Felguk Love Remix)

* **[[Eiropas Savienība|ES]]/[[Amerikas Savienotās Valstis|ASV]] CD Maxi-Singls**
# Revolver (Madonna vs. David Guetta One Love Remix (feat. Lil Wayne))
# Revolver (Madonna vs. David Guetta One Love Remix)
# Revolver (Madonna vs. David Guetta One Love Club Remix)
# Revolver (Paul van Dyk Remix)
# Revolver (Paul van Dyk Dub)
# Revolver (Tracy Young's Shoot To Kill Remix)
# Celebration (Feat. Akon)
# Celebration (Felguk Love Remix)

* **12" Vinila Singls**
# Revolver (Madonna vs. David Guetta One Love Club Remix)
# Revolver (Paul van Dyk Remix)
# Revolver (Tracy Young's Shoot To Kill Remix)
# Revolver (Paul van Dyk Dub)
# Revolver (Madonna vs. David Guetta One Love Remix) (feat. Lil Wayne)
# Celebration (Feat. Akon)
# Celebration (Felguk Love Remix)

* **[[iTunes]] Ciparu lejupielādes singls #1**
# Revolver (Madonna vs. David Guetta One Love Remix)
# Celebration (feat. Akon)

* **[[iTunes]] Ciparu lejupielādes singls #2**
# Revolver (Madonna vs. David Guetta One Love Remix) (feat. Lil Wayne)

## Singla izdošanas vēsture

## Skatīt arī
* Madonna
* Madonnas albumu diskogrāfija
* Madonnas singlu diskogrāfija

## Piezīmes un atsauces

## Ārējās saites
* Madonnas oficiālā mājaslapa
* Madonnas oficiālais myspace.com profils
* Madonnas imdb.com profils
* Madonnas dziesmu vārdu datubāze
* Oficiālā Madonnas fanu mājaslapa
Kalašņikovs

**Kalašņikovs** var būt:

* Mihails Kalašņikovs - triecienšautenes AK-47 izgudrotājs
* AK sērijas triecienšautene
Ina Gudele

**Ina Gudele** (dzimusi ) ir Latvijas valsts darbiniece, bijusī īpašu uzdevumu ministre elektroniskās pārvaldes lietās.

1988. gadā Ina Gudele ir absolvējusi Rīgas Politehniskā institūta Inženiertehnisko fakultāti, iegūstot ūdensapgādes un kanalizācijas inženiera diplomu, no 1988. līdz 1990. gadam strādā Dobeles arhitektu birojā, bet 1991. gadā pāriet darbā Lattelekom. No 1997. līdz 2000. gadam bijusi Lattelekom "Apollo" interneta pakalpojumu vadītāja, Latvijas Interneta asociācijas izpilddirektore. 2003. gada augustā uzvarējusi konkursā uz jaunizveidotā Informācijas sabiedrības biroja vadītāja vietu, 2004. gada decembrī iecelta par Īpašu uzdevumu ministra elektroniskās pārvaldes lietās sekretariāta vadītāju.

 kļuvusi par īpašu uzdevumu ministri elektroniskās pārvaldes lietās Aigara Kalvīša sastādītajā valdībā. Šo amatu saglabājusi arī 2. Kalvīša un Godmaņa valdībās. 2008. gada aprīlī, pēc tam kad atklājās, ka viņas dzimšanas dienas svinības atzīmētas par valsts budžeta naudu, Ina Gudele atkāpas no ministres amata.

No  līdz  bija LVRTC valdes locekle. 2018. gada jūnijā atkārtoti ievēlēta par Latvijas Interneta asociācijas izpilddirektori, paralēli strādā par biznesa konsultanti un pasniedzēju RISEBA.

## Atsauces
Ērģeme

**Ērģeme** ir ciems Latvijas pašos ziemeļos, Vidzemē, netālu no Igaunijas robežas. Valkas novada Ērģemes pagasta centrs. Attālums līdz Valkai 13 km, līdz Rīgai - 163 km, līdz Igaunijas robežai - tikai nedaudz vairāk kā 6 km. Ērģemē atrodas pamatskola, bērnudārzs, tautas nams, bibliotēka un feldšerpunkts, kā arī Ērģemes viduslaiku pils drupas, iespaidīgas baznīcas drupas un ap 15 m augstais Ērģemes Garais kalns — sens ugauņu pilskalns ().

Cauri Ērģemei tek Rikanda.

## Vēsture
[thumb|250px|left|Ērģemes baznīca un pilsdrupas 1805. gadā (no [Broces kolekcijas).]]
Ordeņa mūra pils Ērģemē (*Ermes*) celta 14. gadsimta pirmajā pusē. 1560. gada 2. augustā pie Lugažu pils notika nozīmīga kauja starp Livonijas Konfederācijas karaspēku un Vidzemē iebrukušo Krievijas caristes karaspēku, kurā uzvaru izcīnīja krievu karavīri. Tā historiogrāfijā kļuvusi pazīstama ar Ērģemes kaujas vārdu.
Pils cieta ugunsgrēkā 1670. gadā un pēc tam, iespējams, vairs nav tikusi apdzīvota. Mūsdienās joprojām apskatāmas visai iespaidīgas pils drupas ar apaļu stūra torni divu stāvu augstumā. Tajās notiek ilgstoši konservācijas darbi, kas nav pietiekoši efektīvi lai pasargātu pilsdrupas no bojāejas.
 
1919. gada aprīļa beigās kaujā pie Ērģemes Igaunijas armija un Ziemeļlatvijas brigāde apturēja Padomju Latvijas armijas uzbrukumu Valkai un 1. maijā ieņēma Rūjienu.

1932. gadā Ērģemei piešķirts biezi apdzīvotas vietas (ciema) statuss. Pēc Latvijas Republikas atjaunošanas Ērģeme bija pagasta administratīvais centrs Valkas rajonā. 2009. gadā administratīvi teritoriālās reformas rezultātā pagasts iekļauts Valkas novadā.

## Iedzīvotāju skaita izmaiņas
Esošajās robežās, pēc CSP un OSP datiem.

## Novadnieki
* Hermanis Valters, ārsts un polārpētnieks

## Skatīt arī
* Ērģemes pagasts
* Ērģemes kauja

## Atsauces

## Ārējās saites
* Ergeme.lv
Alsungas Ziemeļu stacija

**Alsunga** bija dzelzceļa stacija līnijā Liepāja—Kuldīga. Stacijas kods 10740 (pēc PSRS klasifikācijas). 1935. gadā šeit uzbūvēta divstāvu stacijas ēka. Kopš 1944. gada, kad vācu armija savienoja šo līniju ar Ventspili, nosaukta par **Alsungas Ziemeļu staciju**, jo tika ierīkots jauns sadales punkts (Alsunga-Dienvidu), tā kā Ventspils dzelzceļš atzarojās no esošās Kuldīgas līnijas kilometru pirms Ziemeļu stacijas.

## Literatūra
* T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 171. lpp. 

## Ārējās saites
*  
* Alsungas Ziemeļu stacija PSRS ģenerālštāba kartē
* Alsungas Ziemeļu stacija 2012. gadā
Uzi

**Uzi** () ir Izraēlas mašīnpistoļu saime. 

Ieroci uzkonstruēja Izraēlas Aizsardzības spēku leitnants Uziels Gals. Pirmie prototipi tika izgatavoti 1950. gadā. Drīz labākie no tiem tika pārbaudīti lauka apstākļos un atzīti par labākiem, salīdzinot ar citiem ieročiem. Kad tika apstiprināts gala prototips, 1953. gadā sākās tā masveida ražošana. Ar Uzi vispirms apbruņoja armijas speciālo uzdevumu vienības. Pirmoreiz kaujas apstākļos tas tika pielietots 1956. gada Suecas kampaņas laikā, un UZI atzina par piemērotāko ieroci tuksneša karam.

UZI bija ne tikai viegli pārvietojams, bet arī tāda tipa ierocim ļoti precīzs. 1960. gados oriģinālās koka detaļas aizstāja ar metāla detaļām. Drīz UZI ražošanu uzsāka Beļģijas ieroču kompānijā FN Herstal.

Izraēlas kompānija Israel Military Industries (IMI) turpināja pilnveidot šo ieroci, izlaižot dažādas tā modifikācijas. Tika izveidota mazāka UZI versija ar nosaukumu "mini UZI", tā izmērs bija gandrīz tikpat liels kā rokas ierocim; vēlāk arī vēl mazāks modelis "mikro UZI". Viena no versijām ir "UZI pistole", tā ir pusautomātiska, "mikro UZI" pistoles variants.

UZI ieguva popularitāti pasaulē gan kā kaujas ierocis, gan kā specvienību un apsardzes ierocis. UZI izmantots daudzās Holivudas filmās.


Image:Uzi 2.jpg|Mini Uzi
Image:Uzi-p1030098.jpg|Uzi pistole

## Ārējās saites
* Israel Weapon Industries (IWI): Mini Uzi & Micro Uzi
* Uzi History, Reference Material, Parts, Discussion Forum
* Uzi in Parts 
* Video of suppressed Uzi being fired
* Video of operation on YouTube
Alsungas Dienvidu stacija

**Alsungas Dienvidu stacija** (arī **Dienvidi** vai **Dienvidstacija**) atrodas uz slēgtās dzelzceļa līnijas Liepāja—Ventspils aptuveni 2 km attālumā no Alsungas. Apmēram 400 m no stacijas atrodas vienīgā "nometošā pārmija" šajā līnijā. Nometošā pārmija vilciena avārijas gadījumā to novada no sliežu ceļa, lai nenotiktu divu vilcienu sadursme. Stacija atrodas 67 km attālumā no Liepājas un 54 km attālumā no Ventspils. Stacijas ēka uzbūvēta ap 1950. gadu, pirms tam stacija atradusies dzelzceļa vagonā. Stacijā bijuši 4 sliežu ceļi (1520 mm) un viens šaursliežu (750 mm), demontēts septiņdesmito gadu vidū. Pārējie ceļi demontēti attiecīgi: 4. ceļš 1992. gadā, 3. ceļš 1993. gadā, 2. ceļš kopā ar pievedceļu uz Alsungas Ziemeļu staciju saglabājies līdz 2000.—2001. gadam. Pēc 2002. gada otrais ceļš fotoattēlos vairs nav redzams.

## Literatūra
* T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 171. lpp. 

## Ārējās saites
* Alsungas Dienvidu stacija
*  
* Alsungas Dienvidu stacija PSRS ģenerālštāba kartē
* Alsungas Dienvidu stacija 2012. gadā
SKS 22. ekspedīcija

**SKS 22. ekspedīcija** (;  jeb *ISS-22*) bija Krievijas, ASV un Japānas kosmonautu ekspedīcija uz Starptautisko kosmosa staciju (SKS).

## Apkalpe

## Rezerves apkalpe
* Šenona Vokere (*Shannon Walker*), komandieris (Viljamsa aizvietošanai) 
* Aleksandrs Skvorcovs (*Aлександр Aлександрович Скворцов*), lidojuma inženieris (Surajevam) 
* Antons Škapļerovs (*Антон Николаевич Шкаплеров*), lidojuma inženieris (Kotovam) 
* Satoši Furukava (*Satoshi Furukawa*), lidojuma inženieris (Noguči) 
* Daglass Vīloks (*Douglas H. Wheelock*), lidojuma inženieris (Krīmeram) 

## Iziešanas atklātā kosmosā

## Atsauces

## Ārējās saites
* 22. ekspedīcija NASA mājas lapā  
* 21./22. ekspedīcija Eņergija mājas lapā
Hung Up

**"Hung Up"** ir ASV mūziķes Madonnas pirmais singls no 2005. gadā izdotā desmitā studijas albuma Confessions On A Dance Floor. Singls tika izdots 2005. gada 17. oktobrī.

## Singla oficiālās versijas
* **[[Amerikas Savienotās Valstis|ASV]] 2 x 12" vinils**
# "Hung Up" (Album Version) — 5:36
# "Hung Up" (SDP Extended Vocal) — 7:57
# "Hung Up" (Bill Hamel Remix) — 6:58
# "Hung Up" (SDP Extended Dub) — 7:57 
# "Hung Up" (Chus & Ceballos Remix) — 10:21
# "Hung Up" (Tracy Young's Get Up And Dance Groove) — 9:03

* **[[Apvienotā Karaliste|Apvienotās Karalistes]] un [[Eiropas Savienība]]s CD singls**
# "Hung Up" (Radio Version) — 3:23
# "Hung Up" (Tracy Young's Get Up And Dance Groove Edit) — 4:16 
# "Hung Up" (SDP Extended Vocal) — 7:57

* **[[Apvienotā Karaliste|Apvienotās Karalistes]] 12" vinils**
# "Hung Up" (Album Version) — 5:36
# "Hung Up" (SDP Extended Dub) — 7:57 
# "Hung Up" (SDP Extended Vocal) — 7:57
# "Hung Up" (Tracy Young's Get Up And Dance Groove Edit) — 4:51

* **[[Amerikas Savienotās Valstis|ASV]], [[Eiropas Savienība]]s un [[Kanāda]]s Maxi-CD**
# "Hung Up" (Radio Version) — 3:23
# "Hung Up" (SDP Extended Vocal) — 7:57
# "Hung Up" (Tracy Young's Get Up and Dance Groove Edit) — 4:15
# "Hung Up" (Bill Hamel Remix) — 6:58
# "Hung Up" (Chus & Ceballos Remix) — 10:21
# "Hung Up" (SDP Extended Dub) — 7:57

* **[[Francija]]s, [[Japāna]]s un [[Austrālija]]s CD singls**
# "Hung Up" (Radio Version) — 3:23
# "Hung Up" (Tracy Young's Get Up and Dance Groove Edit) — 4:15
# "Hung Up" (SDP Extended Vocal) — 7:57

## Topi un pārdošanas rezultāti

### Singls topos

### Pārdošanas rezultāti

## Skatīt arī
* Madonna
* Madonnas albumu diskogrāfija
* Madonnas singlu diskogrāfija

## Piezīmes un atsauces

## Ārējās saites
* Madonnas oficiālā mājaslapa
* Madonnas oficiālais myspace.com profils
* 
* Madonnas dziesmu vārdu datubāze
* Oficiālā Madonnas fanu mājaslapa
Sirdsezers

**Sirdsezers** (arī **Sirds ezers**, **Sukturu ezers**, **Sukturezers**) ir subglaciālas izcelsmes beznoteces ezers Talsu novada Lībagu pagasta ziemeļos, Talsu pauguraines dabas parka teritorijā. Krasti stāvi, slīpi, grūti pieejami. Rietumu piekraste stipri aizaugusi. Stāvā ziemeļaustrumu krastā peldvieta. Ieplūst mehāniski attīrīti notekūdeņi.

## Atsauces
Bačata

**Bačata** (Bachata) ir Dominikānā radusies deja, ko dejoja laukos. Bačata sākumā saucās Amarague, kas nozīmē “rūgtums” vai “rūgta mūzika”, jo dejas tēma ir par mīlestību un sāpēm. Vēlāk šo nosaukumu nomainīja neitrālais nosaukums Bačata pēc kā arī deja ir pazīstama pasaulē. Bačata oficiāli nozīmē “atkritumi”, lai arī vairums dominikāniešu atzīst, ka vārdam ir arī otra nozīme — ballīte.

## Atsauces
FIBA Asia

**FIBA Asia** ir starptautiskā basketbola organizācijas FIBA Āzijas nodaļa. FIBA Asia atbild par basketbola turnīriem Āzijā. Organizācijas biedru sarakstā ir visas 44 nacionālās Āzijas valstu basketbola federācijas. Organizācijas priekšsēdētājs ir indietis Kempa Govindarajs. FIBA Asia komandas ir sadalītas 5 apakšzonās.

## Turnīri
### Valstu turnīri
* Kontinenta čempionāts
** Āzijas spēles
** Āzijas čempionāts basketbolā un Āzijas čempionāts basketbolā sievietēm
#### Jaunatnes turnīri
* Āzijas čempionāts basketbolā vīriešu U-18 izlasēm
* Āzijas čempionāts basketbolā sieviešu U-18 izlasēm
* Āzijas čempionāts basketbolā vīriešu U-16 izlasēm
* Āzijas čempionāts basketbolā sieviešu U-16 izlasēm

### Klubu turnīri
* Āzijas čempionu kauss
#### Citi turnīri
* Āzijas Stankoviča kauss
* Stankoviča kauss
* Viljama Džonsa kauss

## Ārējās saites
* Oficiālā mājaslapa
FIBA Africa

**FIBA Africa** ir starptautiskās basketbola organizācijas FIBA Āfrikas nodaļa. FIBA Africa atbild par basketbola turnīriem Āfrikā. Organizācijas biedru sarakstā ir visas 53 nacionālās Āfrikas valstu basketbola federācijas. Organizācija dibināta 1953. gadā. FIBA Africa komandas ir sadalītas 7 zonās. Organizācijas priekšsēdētājs ir Anibals Manave no Mozambikas.

## Turnīri
### Valstu turnīri
* Kontinenta čempionāts
** Āfrikas čempionāts basketbolā
** Āfrikas čempionāts basketbolā sievietēm
#### Jaunatnes turnīri
* Āfrikas čempionāts basketbolā vīriešu U-18 izlasēm
* Āfrikas čempionāts basketbolā sieviešu U-18 izlasēm
* Āfrikas čempionāts basketbolā vīriešu U-16 izlasēm
* Āfrikas čempionāts basketbolā sieviešu U-16 izlasēm

### Klubu turnīri
* Āfrikas klubu čempionu kauss
* Āfrikas sieviešu klubu čempionu kauss

## Ārējās saites
* Oficiālā mājaslapa /
* Africa-basket 
* FIBA Africa federāciju saraksts
FIBA Americas

**FIBA Americas** ir starptautiskā basketbola organizācijas FIBA Amerikas nodaļa. FIBA Americas atbild par basketbola turnīriem Amerikā. Organizācijas biedru sarakstā ir visas 42 nacionālās Amerikas valstu basketbola federācijas. Organizācija dibināta . Organizācijas priekšsēdētājs ir amerikāniete Kerola Kallana. Organizācijas galvenā mītne atrodas Maiami, ASV.
## Federācijas locekļi
FIBA Americas viedo 42 nacionālās basketbola federācijas, sadalītas 4 reģionālajās zonās:
* **Ziemeļamerika**: 2 valstis
* **Centrālamerika (COCABA)**: 8 valstis
* **Dienvidamerika (CONSUBASQUET)**: 9 valstis
* **Karību (CBC)**: 23 valstis
## Turnīri
### Valstu turnīri
* Kontinenta čempionāts
** Amerikas čempionāts basketbolā
** Amerikas čempionāts basketbolā sievietēm
#### Jaunatnes turnīri
* Amerikas čempionāts basketbolā vīriešu U-18 izlasēm
* Amerikas čempionāts basketbolā sieviešu U-18 izlasēm
* Amerikas čempionāts basketbolā vīriešu U-16 izlasēm
* Amerikas čempionāts basketbolā sieviešu U-16 izlasēm
* Amerikas līga

## Ārējās saites
* Oficiālā mājaslapa
Lietuvas sieviešu basketbola izlase

**Lietuvas sieviešu basketbola izlase** ir nacionālā basketbola sieviešu komanda, kas pārstāv Lietuvas Republiku starptautiskās basketbola sacensībās, tādās kā Eiropas čempionāts, Pasaules čempionāts, Olimpiskās spēles. Pašlaik Lietuvas izlase FIBA Pasaules izlašu rangā ieņem 13. vietu. Lietuvas izlases labākais panākums ir uzvara 1997. gada Eiropas čempionātā.

## Panākumi
### Pasaules čempionāts

* 1994 — *nekvalificējās*
* 1998 — 6. vieta
* 2002 — 11. vieta
* 2006 — 6. vieta

### Eiropas čempionāts

* 1938 — 2. vieta
* 1950—1991 — *nepiedalījās* (spēlēja PSRS izlases sastāvā)
* 1993 — *nepiedalījās*
* 1995 — 5. vieta
* 1997 — 1. vieta
* 1999 — 6. vieta
* 2001 — 4. vieta
* 2003 — *nepiedalījās*
* 2005 — 4. vieta
* 2007 — 6. vieta
* 2009 — 9.—12. vieta
* 2011 — 7. vieta

## Atsauces
Basketbols olimpiskajās spēlēs

**Basketbols Olimpiskajās spēlēs** vīriešiem notiek kopš 1936. gada Olimpiskajām spēlēm, bet sieviešu turnīrs notiek kopš 1976. gada Olimpiskajām spēlēm. Uzvara Olimpiskajā basketbola turnīrā tiek uzskatīta par lielāko sasniegumu basketbolā. Gan vīriešu, gan sieviešu turnīros visvairāk uzvaru ir izcīnījuši ASV basketbola izlases.

## Vīrieši

## Sievietes

## Kvalifikācija

Olimpiskajā basketbola turnīrā spēlē 12 valstu izlases. Katrai FIBA zonai ir noteikts izlašu skaits, kas var piedalīties Olimpisko spēļu basketbola turnīrā.

## Atsauces

## Ārējās saites
* Olimpiskais basketbols 
* Visu laiku vīriešu turnīra rezultāti 
* Visu laiku sieviešu turnīra rezultāti
FIBA Oceania

**FIBA Oceania** ir starptautiskā basketbola organizācijas FIBA Okeānijas nodaļa. FIBA Oceania atbild par basketbola turnīriem Okeānijā. Organizācijas biedru sarakstā ir visas 22 nacionālās Okeānijas valstu basketbola federācijas. Organizācija dibināta 1969. gadā. Organizācijas priekšsēdētājs ir austrālietis Deivids Reids.

## Turnīri
### Valstu turnīri
* Kontinenta čempionāts
** Okeānijas čempionāts basketbolā
** Okeānijas čempionāts basketbolā sievietēm
#### Jaunatnes turnīri
* Okeānijas čempionāts basketbolā vīriešu jaunatnes izlasēm
* Okeānijas čempionāts basketbolā sieviešu jaunatnes izlasēm
* Okeānijas čempionāts basketbolā vīriešu U-17 izlasēm
* Okeānijas čempionāts basketbolā sieviešu U-17 izlasēm

## Ārējās saites
*  
* Courtside 1891
Bulgārijas sieviešu basketbola izlase

**Bulgārijas sieviešu basketbola izlase** ir nacionālā basketbola sieviešu komanda, kas pārstāv Bulgārijas Republiku starptautiskās basketbola sacensībās, tādās kā Eiropas čempionāts, Pasaules čempionāts, Olimpiskās spēles. Bulgārijas izlases labākais panākums ir uzvara 1958. gada Eiropas čempionātā.

## Panākumi
### Olimpiskās spēles
* 1976 — 3. vieta
* 1980 — 2. vieta
* 1984 — *nekvalificējās*
* 1988 — 5. vieta
* 1992 — *nekvalificējās*
* 1996 — *nekvalificējās*
* 2000 — *nekvalificējās*
* 2004 — *nekvalificējās*
* 2008 — *nekvalificējās*

### Pasaules čempionāts

### Eiropas čempionāts
Spānijas sieviešu basketbola izlase

**Spānijas sieviešu basketbola izlase** ir nacionālā basketbola sieviešu komanda, kas pārstāv Spāniju starptautiskās basketbola sacensībās, tādās kā Eiropas čempionāts, Pasaules kauss, olimpiskās spēles. Pašlaik Spānijas izlase FIBA Pasaules izlašu rangā ieņem 4. vietu. Spānijas izlases labākais panākums ir uzvaras četros 1993. gada, 2013. gada, 2017. gada, 2019. gada Eiropas čempionātos. Spānijas izlases slavenākā spēlētāja ir Amaja Valdemoro. 

## Panākumi
### Olimpiskās spēles
* 1976 — *nekvalificējās*
* 1980 — *nekvalificējās*
* 1984 — *nekvalificējās*
* 1988 — *nekvalificējās*
* 1992 — 5. vieta
* 1996 — *nekvalificējās*
* 2000 — *nekvalificējās*
* 2004 — 6. vieta
* 2008 — 5. vieta
* 2012 — *nekvalificējās*
* 2016 — 2. vieta
* 2020 — 6. vieta
* 2024 — 5. vieta

### Pasaules čempionāts

### Eiropas čempionāts

## Piezīmes un atsauces

## Ārējās saites
* Spānijas basketbola federācija
Turcijas sieviešu basketbola izlase

**Turcijas sieviešu basketbola izlase** ir komanda, kas pārstāv Turciju tādās starptautiskās basketbola sacensībās kā olimpiskās spēles, Pasaules kauss un Eiropas čempionāts. Izlases lielākais panākums ir sudrabs 2011. gada Eiropas čempionātā.

Pašlaik (2023. gada jūnijs) Turcijas izlase FIBA Pasaules izlašu rangā ieņem 11. vietu.

## Sasniegumi

## Atsauces
Starptautiskā Olimpiskā komiteja

[right|thumb|240px|SOK galvenā mītne [Lozanna|Lozannā]]
**Starptautiskā Olimpiskā komiteja** ( jeb **CIO**,  jeb **IOC**) ir Lozannā, Šveicē bāzēta organizācija, ko 1894. gadā 23. jūnijā izveidoja Pjērs de Kubertēns un Dimitrijs Vikels. Tās sastāvā ir 205 nacionālās Olimpiskās komitejas. Starptautiskās Olimpiskās komitejas darbības mērķi ir veicināt un attīstīt sportu un olimpisku starptautiskā līmenī un pārraudzīt olimpisko spēļu organizēšanu.

Starptautiskā Olimpiskā komiteja iesaistīta skandālos saistībā ar korupciju Olimpisko spēļu rīkošanas tiesību piešķiršanas procesā un bieži kritizēta par spēļu organizēšanu autoritārās valstīs.

## Skatīt arī
* SOK valstu un teritoriju kodi
* Starptautiskās Olimpiskās komitejas prezidentu uzskaitījums

## Atsauces

## Ārējās saites

* SOK oficiālā vietne
* Pārskats par SOK vēlēšanām par Olimpisko spēļu rīkotājpilsētam
IOC

**IOC** var būt:
* Starptautiskā Olimpiskā komiteja (*International Olympic Committee*)
* Starptautiskā Okeanogrāfijas komisija (*Intergovernmental Oceanographic Commission*)
Slokas ezers

**Slokas ezers** (arī **Slocenes ezers**) ir relikts lagūnas tipa brūnūdens ezers Jūrmalas pilsētas teritorijā starp Sloku un Ķemeriem. Ietilpst Ķemeru nacionālā parka teritorijā dabas lieguma zonā. Krasti zemi, grūti pieejami. Dibens līdzens, dūņains, lieli sapropeļa krājumi (dūņu un kūdras slānis līdz 4 m, sapropelis - 1 līdz 2 m). Ezeram cauri tek Vecslocene, ietek grāvis no Aklā ezera. Ezera piekrastē ir sēravoti. Avotu ūdens satur sulfīdjonus, kuri gaisa ietekmē oksidējas līdz brīvam sēram (gaiši dzeltenas nogulsnes).

Makrofīti: niedres, ezera meldri, zilganie meldri, hāras, jūras najādas, vārpainās daudzlapes. Ultraeitrofs ezers, dibena aizaugums līdz 90%, virsūdens aizaugums ~10%. Mīt līdaka, plaudis, rauda, rudulis, līnis, karūsa, sudrabkarūsa, ālants, vīķe, ausleja, asaris, ķīsis, pīkste, stagars, plicis, sapals, zandarts, vēdzele. Populāra putnu ligzdošanas vieta.

Ezera krastā putnu vērošanas tornis. Ziemeļrietumu krastā Slokas ezera pastaigu taka. Ūdensputnu medības.

## Atsauces
Mākslīgais intelekts protezēšanā

Protēze ar **mākslīgo intelektu** ir protēze, kas domāta cilvēkiem, kam amputēta kāja virs ceļgala, kurā tiek iebūvēts mākslīgais intelekts.

## "Inteliģentas" protēzes uzbūve un darbība
Zinātnieki ir izstrādājuši "inteliģento" protēzi, kas imitē cilvēka kājas darbību. Tāda protēze varētu maksāt no 12 000$ līdz 18 000$. Līdzīgas protēzes izstrādā *Ossur*. Protēzēs tiek iebūvēts kustības sensors, izpildmehānismi un programmatūra, lai aizstātu zaudēto muskuļu funkciju un izsekot, kurā pozīcijā atrodas kāja un cik tālu no zemes, ja cilvēks, lietojot to, pacēlis kāju augšā. Protēzēšanas kājā ir akumulators, protezēšanas ligzda un sensors, kas 1000 reizes sekundē apkopo informāciju par kājas kustību, svaru un attālumu no zemes.

Atšķirībā no iepriekšējām parastām protēzēm ar mākslīgo intelektu, tā automātiski atpazīst pareizu kājas stāvokli, kas ļauj tās lietotājam izmantot vairākiem pastaigu veidiem (ejot atpakaļ gaitā, uz priekšu, uz sāniem, ejot pa kāpnēm un nogāzēm). Protēze ir unikāla protēze, jo tā spēj prognozēt un aktīvi nodrošināt, nepieciešamas ikdienas darbības, kāju funkcijas.

## Mākslīgais intelekts Power knee protēzā
Mākslīgais intelekts () apstrādā informāciju no sensoriem un aktivizē vispiemērotāko kājas pozīciju, lai veiktu nākamo soli. Programmatūra salīdzina kājas pārvietošanas kustības un atbilstoši tām piemēro pēdas un potītes pozīciju. Ierīce dod dažādas protēza pirkstgalu pozīciju iespējas, kas ļauj cilvēka gaitai izskatīties dabīgai.
Sistēma arī novērtē gaitas simetriju, tādējādi veicina augsti efektīvus gaitas modeļus, kas palīdz samazināt muguras, gūžas un kāju spriedzi. Programmatūra, kas apstrādā informāciju par cilvēka kāju un ķermeņa kustībām var tikt precizēta, saskaņā ar personas fizisko stāvokli un rehabilitāciju, tā spēj pielāgoties cilvēka gaitai.

### Protēza apraksts
:* Zema vai mērena ietekmes līmenis
:* Amputēta kāja virs ceļgala 
:* Lietotāja svars diapazons: 44-116kg
:* Izmēri 25-30

## Video materiāli
# Live A Life Without Limitations (filma par protēzi un to veidošanu
# Power Knee ( video par protēzes kustības veidiem
# Power Knee from Ossur ( video par protēzes kustību veidiem- 2
# Power knee ( video par protēzes iespējam, ja cilvēkam ir amputētas abas kājas
# Protēza iespējas

## Ārējās saites
* Ossur protēžu apraksts
* Apraksts par protēzi ar mākslīgo intelektu
* Apraksts par protēzes elektronisko uzbūvi
Freoni

thumb|200px|Trihlorfluormetāna molekulas modelis
**Freoni** (no angļu prečuzīmes *Freon*), ir fluoru saturoši organiski savienojumi, kas pieder pie halogēnalkāniem - galvenokārt metāna un etāna atvasinājumiem. Freonu molekulas parasti satur arī hloru, retāk bromu. Freoni praktiski nešķīst ūdenī un citos polāros šķīdinātājos, bet labi šķīst nepolāros šķīdinātājos. Pavisam pazīstami ap 40 dažādu freonu, lielākā daļa no tiem ir izmantojami rūpniecībā. Pazīstami freoni ir trihlorfluormetāns CCl3F, difluordihlormetāns CCl2F2 un citi.

## Iegūšana
Freonus iegūst no atbilstošajiem hloralkāniem antimona trifluorīda (SbF3) vai pentafluorīda (SbF5) iedarbībā.

## Īpašības
Freoni ir gāzveida vielas vai gaistoši šķidrumi bez krāsas un smaržas. Tie nav degtspējīgi vai eksplozīvi un ir relatīvi maztoksiski. Freoni ir ķīmiski inerti, taču, karsējot virs 250&nbsp;°C, sāk sadalīties, veidojot toksiskus produktus, piemēram, fosgēnu.

## Izmantošana
Freonus to īpašo termodinamisko īpašību dēļ lieto galvenokārt par aukstumnesējiem dažādās aukstuma mašīnās — ledusskapjos, kondicionētājos, citās saldēšanas iekārtās. Tos izmanto arī dažādos aerosolu preparātos par propelentiem. Dažus freonus lieto organiskajā sintēzē.

## Ietekme uz vidi
Nonākot atmosfērā, freonu molekulas veicina ozona noārdīšanos līdz skābeklim. Freoni veicina Zemes ozona slāņa sairšanu, tādēļ 1987. gadā tika pieņemts Monreālas protokols, kas paredz freonu ražošanas un lietošanas ierobežošanu. Kopš astoņdesmito gadu vidus freonu izmantošana un līdz ar to arī izmeši ir ievērojami samazinājušies.

## Literatūra
* O. Neilands. Organiskā ķīmija. Rīga: Zvaigzne, 1977, 204. lpp.
* Vides zinātne (M. Kļaviņa red.). Rīga, LU Akadēmiskais apgāds, 2008, 160.-161. lpp.

## Atsauces
Čehijas futbola 1. līga

**Čehijas futbola 1. līga** () ir Čehijas augstākā profesionālā futbola līga. Tajā piedalās 18 klubi, kuri var tikt pazemināti uz Čehijas futbola 2. līgu. Sezona ilgst no augusta līdz maijam, komandām aizvadot 30 spēles. 2024. gada UEFA rangā Čehijas līga ierindojās 9. vietā.

## Sponsori
No 1997. līdz 2015. gadam to sponsorēja Čehijas populārākā alusdarītava *Plzeňský Prazdroj, a. s.*, un tās nosaukums bija *Gambrinus Liga*. 2015.—2016. gada tās galvenais sponsors bija uzņēmums *Synot*, tāpēc tās oficiālais nosaukums bija *Synot liga*. No 2016. līdz 2017. gadam līga sadarbojās ar interneta apdrošināšanas kompāniju *ePojisteni.cz*. Kopš 2018. gada līgas sponsors ir totalizatoru uzņēmums *Fortuna*, līgas nosaukums ir ***Fortuna liga***.

## Klubi 2024.—2025. gada sezonā

120px|thumb|right|Gambrinus līgas logo līdz 2015. gadam.

## Tituli

## Atsauces

## Ārējās saites
* Oficiālā vietne
Kokaīns

thumb|250px|Kokas krūms ar lapām
**Kokaīns** (, no kokas krūma nosaukuma) ir tropāna grupas alkaloīds - narkotiska viela, ko iegūst no Dienvidamerikas auga kokas (*Erythroxylon coca*) lapām. Kokaīns ir bezkrāsaina kristāliska viela (monoklīni prizmatiski kristāli no etanola). Ūdenī mazšķīstošs, labāk šķīst spirtā vai ēterī. Veido ūdenī šķīstošus sāļus ar skābēm (piemēram, ar sālsskābi veido hidrohlorīdu).

## Vēsture
Kokas krūma lapas izsenis lietojuši Dienvidamerikas pamatiedzīvotāji kā stimulējošu līdzekli. Eiropā kokaīns izplatījies, sākot no 19. gadsimta vidus. Sākotnēji lietots medicīnā, bet jau 20. gadsimta sākumā gandrīz pilnīgi aizstāts ar labākiem preparātiem. Mūsdienās tiek izmantots galvenokārt kā narkotika, kas visvairāk izplatīta Amerikā.

Sākotnēji kokas lapas kopā ar kolas riekstiem bija 1885. gadā ražot uzsāktā atspirdzinošā dzēriena *[[Coca-Cola]]* sastāvdaļas, līdz ar to kokakola saturēja kokaīnu. 1903. gadā, kad avīzē "New York Tribune" parādījās graujošs raksts, kas apgalvoja, ka tieši kokakola ir vainīga tajā, ka *"pārdzērušies nēģeri no pilsētu pagrimušajiem rajoniem sāk uzbrukt baltajiem cilvēkiem"*, kokakolas sastāvs tika mainīts. Pēc šī raksta izraisītās ažiotāžas kokakolā svaigas kokas lapas tika aizvietotas ar lapām, no kurām tika atdalīts viss kokaīns.

Lielākā kokaīna ražotāja pasaulē ir Kolumbija. Tās prezidents Gustavo Petro 2025. gadā paziņoja, ka kokaīns nav kaitīgāks par viskiju, pasaulē tiek aizliegts tikai tādēļ, ka nāk no Latīņamerikas, un ka tā legalizācija likvidētu narkotirdzniecību. Kolumbijā paplašinās kokas plantāciju platība, kas 2023. gadā pārsniedza 2,5 tūkstošus km2.

## Īpašības
Kokaīns ir nervu sistēmu stimulējoša un uzbudinoša viela un spēcīgs vietējās anestēzijas līdzeklis. Pamatojoties uz kokaīna struktūru, tika radīti citi, vienkāršāki, anestēzijas līdzekļi.

Atkārtoti lietojot, kokaīns izraisa pierašanu un slimīgu tieksmi, ko sauc par kokaīnismu, tādēļ kokaīns tiek uzskatīts par stipru narkotiku.
thumb|250px|Kokaīna paciņas, kas sagatavotas transportēšanai
thumb|250px|Medicīnā izmantojamais kokaīna hidrohlorīds

## Skatīt arī
* Kreks
* Coca-Cola

## Atsauces
Pundurlamantīns

**Pundurlamantīns** (*Trichechus pygmaeus*) ir saldūdenī dzīvojošs sirēnu kārtas (*Sirenia*) zīdītājs, kas pieder lamantīnu dzimtai (*Trichechidae*). Ne visi zinātnieki piekrīt hipotēzei, ka pundurlamantīns ir atsevišķa suga. Oficiālajos sarakstos pundurlamantīns netiek atzīts par jaunu sugu.

Pundurlamantīns dzīvo tikai Aripuanas upē Brazīlijā, kas ir Amazones pieteka. Upe ir sekla, ar strauju tecējumu. Marks van Rosmalens, kas uzskata, ka pundurlamantīns ir jauna suga, uzsver tieši šo atšķirību, jo Amazones lamantīnam patīk dziļāki un lēnāki ūdeņi. Arī augi atšķiras, kas aug lēnos ūdeņos un kas aug straujās straumēs.

## Izskats un īpašības
Pundurlamantīns ir apmēram 1,3 metrus garš un sver 60 kg. Tas ir vismazākais lamantīns visā sirēnu kārtā. Pundurlamantīna ādas krāsa ir ļoti tumša, bet tā vēders ir balts. Pat ja pundurlamantīns ir atsevišķa suga, tas ir atdalījies no Amazones lamantīna ne senāk kā pirms 485 000 gadiem. DNS pētījumos neparādās nekādas ģenētiskās atšķirības, tādēļ lielākā daļa zinātnieku uzskata, ka pundurlamantīns ir nenobriedis Amazones lamantīns. Tomēr Marks van Rosmalens apšauba šo hipotēzi, iebilstot, ka šāda izmēra Amazones lamantīns joprojām uzturas kopā ar māti, un tiek barots ar pienu. Mazulis nespētu iztikt tikai no ūdensaugiem un drīz vien nomirtu.

## Atsauces

## Ārējās saites
* Trials of a Primatologist 
* A new small manatee
* Multiple new species of large, living mammal
Vienādojums

[thumbnail|upright=1.2|Senākais dokumentētais rakstiskais vienādojums. To 1557. gadā uzrakstīja [Robert Recorde|Roberts Rekords. Šajā vienādojumā rakstīts: 14\sqrt{x}+\vert 15\vert=\vert 71\vert]]
**Vienādojums** ir matemātisks apgalvojums, kas satur divas izteiksmes un tās savstarpēji ir vienādas. Šajās izteiksmēs ietverts viens vai vairāki mainīgie lielumi, kuru vērtības var noteikt. Atšķirībā no identitātes, vienādojums nav patiess visām mainīgā lieluma vērtībām. Matemātikā pastāv ļoti daudz un dažādi vienādojumu veidi. Dažādus vienādojumus izmanto dažādās matemātikas apakšnozarēs. Katrā no šiem vienādojumiem ir jāizmanto cita veida atrisinājuma formulas.

Algebrā visbiežāk pēta divu veidu vienādojumus — lineārus vienādojumus un kvadrātvienādojumus. Lineāro vienādojumu vispārīgais veids ir ax + b = 0\,, kur a un b ir koeficienti, bet x ir mainīgais lielums, piemēram, 3x + 5 = 0\,.

Kvadrātvienādojumu piemēri:

x^2 + 2x + 1 = 0\,, y(2y - 3) = 7\,

Mainīgā vērtību, pie kuras dotais vienādojums kļūst par pareizu skaitlisku vienādību, sauc par vienādojuma sakni.

## Vienādojumu atrisināmība

Vispārīgi runājot, dotam vienādojumam var nebūt saknes, var būt galīgs skaits sakņu un var būt bezgalīgs skaits sakņu. Piemēram, vienādojumam x = x+1 sakņu nav. Vienādojumam x=x^2 ir divas saknes x = 0 un x = 1. Vienādojumam \sin x = 0,5 ir bezgalīgi daudz sakņu.

## Vienādojumu sistēmas

Par vienādojumu sistēmu sauc vairāku vienādojumu kopu. Parasti šiem vienādojumiem ir kopīgi mainīgie. Vienādojumu sistēmu pieraksta, uzrakstot vienu virs otra attiecīgos vienādojumus un kreisajā pusē liekot figūriekavas zīmi. Vienkāršs vienādojumu sistēmas piemērs ir divu lineāru vienādojumu sistēma, piemēram:

: 
\begin{cases}
2x + y = 8\\
x + y = 6
\end{cases}


## Līkņu vienādojumi

Savādākā nozīmē vienādojumi ir izteiksmes, kas parāda sakarību starp dažādiem mainīgiem lielumiem, tādā veidā parasti uzdod līknes un virsmas. Tas nozīmē, ka šādus vienādojumus nav jārisina (bet var izteikt vienu tā mainīgo ar citiem). Piemēram, sakarība x^2 + y^2 = R^2\, ir riņķa līnijas vienādojums.

## Vienādojumu izmantojums

Fizikā vienādojumus risina, lai uzzinātu spēku, ar kādu darbojas vielas viens atoms uz otru un kas ir nepieciešams šo pozitīvo vai negatīvo spēku pārvarēšanai. Dzīvē šos vienādojumus izmanto optikā, piemēram, briļļu veidošanā, kur ir jāizrēķina lēcu biezumu.

Ķīmijā vienādojumus izmanto sarežģītu reakcijas vienādojumu risināšanai. Izrēķinot šos vienādojumus var uzzināt, ko iegūs, kas ar ko reaģēs un kādus katalizatorus iegūs. Rēķinot šos uzdevumus un uzzinot iegūstamās vielas var paredzēt, vai šī reakcija ir nepieciešama un cik tā ir bīstama.

## Skatīt arī
* Diferenciālvienādojums
* Funkcionālvienādojums
* Lineārs vienādojums
* Kvadrātvienādojums
* Nevienādība

## Atsauces

## Ārējās saites

*
Elektroniskā pārvalde

**Elektroniskā pārvalde** jeb **e-pārvalde** ir publisko pakalpojumu sniegšana iedzīvotājiem, izmantojot elektroniskos līdzekļus, tostarp elektroniskos pakalpojumus. E-pārvalde ir viens no instrumentiem, kā pilnveidot valsts pārvaldes darbu un uzlabot publisko pakalpojumu kvalitāti, balstot to uz informācijas tehnoloģijām un elektroniskajai uzņēmējdarbībai raksturīgiem darbības principiem. Papildu tam, cits e-pārvaldes mērķis ir arī palielināt sabiedrības līdzdalību valsts pārvaldē.

## E-pārvaldes modeļi
* Valdība—iedzīvotājs modelis fokusējas uz iedzīvotājiem labāku, ērtāku un personalizētāku pakalpojumu piedāvāšanu, informācijas sniegšanu, iedzīvotāju iesaistīšanos valsts pārvaldes darbā dažādu jautājumu apspriešanā, iedzīvotāju izglītības veicināšanu, pieeju personīgajai informācijai u.c.
* Valdība—uzņēmējs modelis paātrina informācijas apriti starp pašvaldību un privātā sektora uzņēmumiem un atvieglo dažādu pakalpojumu saņemšanu uzņēmējiem. Perspektīvā šis modelis paredz likvidēt papīra sistēmas, tādējādi paātrinot svarīgās informācijas izplatīšanas un iegūšanas laiku.
* Valdība—darbinieks modelis veicina iekšējās informācijas apmaiņas un aprites ātruma uzlabošanos starp valsts pārvaldes darbiniekiem, novērš funkciju dublēšanos un veicina sniedzamo pakalpojumu kvalitātes uzlabošanos. Izmantojot šo modeli, valsts pārvaldes iestāde sniedz pakalpojumus saviem darbiniekiem.
* Valdība—valdība modelis ļauj iestādēm sazināties savā starpā un veicina to sadarbību, tā radot iespēju pārstrukturēt valdības funkcijas un sniegt integrētus pakalpojumus. Šis modelis nodrošina strukturētas un nestrukturētas informācijas apriti un efektīvu dažādu valsts nozīmes informatīvo sistēmu mijiedarbību.

## E-pārvaldes attīstība Eiropas valstīs
Viens no plašākajiem un drošticamākajiem ikgadējiem apsekojumiem / pētījumiem  par e-pārvaldes attīstību dažādās valstīs ir Apvienoto Nāciju Organizācijas (ANO) e-pārvaldes attīstības indekss (EPAI) (angļu: *United Nations E-Government Development Index*). EPAI, apkopojot dažādus kvantitatīvos un kvalitatīvos rādītājus, tiecas objektīvi izmērīt, kā valstis izmanto informācijas tehnoloģiju sniegtās iespējas, lai attīstītu valsts pārvaldes darbu un publiskos pakalpojumus. EPAI ir 3 galvenās dimensijas, proti:

* Digitālo tiešsaistes pakalpojumu saņemšanas iespējas;
* Telekomunikāciju savienojamība;
* Iedzīvotāju digitālās prasmes līmenis.

2022.gada EPAI izlaidumā novērtētas visas 193 ANO dalībvalstis. Zemāk esošajā tabulā, EPAI 2022.gada rādītāju kopsavilkumā, iekļautas 43 no šīm valstīm, kas pārstāv Eiropas reģionu. Starp Baltijas valstīm, 2022.gadā Igaunija ieņēma visaugstāko pozīciju, ierindojoties 8.vietā no 193 pasaules valstīm, Lietuva ieņēma 24.vietu, bet Latvija - 29.vietu.

## Atsauces
Galds

thumb|Koka galds ar krēsliem
**Galds** ir mēbele, ko veido plakana virsma, kas balstās uz kājām vai pamatnes. Galdu bieži vien izgatavo tādā augstumā, lai pie tā būtu ērti sēdēt un ēst vai strādāt.

## Vēsture
Vienus no pirmajiem galdiem lietoja senie ēģiptieši. Tie bija akmens vai metāla platformas uz kurām novietoja dažādas lietas, lai tās nebūtu jāliek uz grīdas vai zemes. Ēdiens tika novietots lielās bļodās uz pjedestāla ēšanai. Ēģiptieši arī izmantoja dažādus nelielus galdiņus un galda spēļu laukumus. Arī ķīnieši ļoti agri sāka lietot galdus, ko izmantoja rakstīšanai un gleznošanai.
Grieķi un romieši galdus izmantoja biežāk, īpaši ēšanai, tomēr grieķi savus galdus pēc ēšanas novietoja zem gultas. Galdi tika veidoti no marmora vai koka ar metālu (parasti ar bronzas vai sudraba sakausējuma). Vēlāk sāka veidot lielākus taisnstūrveida galdus no atsevišķām platformām un balstiem. Romieši arī sāka veidot lielus, pusapaļus galdus.
Viduslaiku mēbeles nav tik labi pazīstamas kā iepriekšējo vai vēlāko periodu mēbeles. Austrumromas impērijā galdus gatavoja no koka vai metāla, parasti ar četrām kājām, kuras savienoja krustenisks balsts.

## Galerija


File:Tischbank.jpg|
File:Pila tarczowa RB.jpg|
File:Dinner table and chairs.jpg|
File:Steintisch lohfelden vollmarshausen 1938.jpg
Rēdlihs

**Rēdlihs** var būt:

* Krišjānis Rēdlihs (1981) — latviešu hokejists;
* Jēkabs Rēdlihs (1982) — latviešu hokejists;
* Juris Rēdlihs-Raiskums (1890—1971) — latviešu futbolists, treneris;
* Miķelis Rēdlihs (1984) — latviešu hokejists.
Latgales futbola čempionāts 2008

**Latgales futbola čempionāta 2008. gada sezonā** piedalījās 4 komandas, kas aizvadīja četru riņķu turnīru. Par Latgales čempioniem kļuva Preiļu BJSS.

## Turnīra tabula

**Sp** = Aizvadītās spēles; **U** = Uzvaras; **N** = Neizšķirti; **Z** = Zaudējumi; **+** = Gūtie vārti; **-** = Zaudētie vārti; **V** = Vārtu starpība; **Pkt** = Punkti

## Rezultatīvākie spēlētāji

## Labākie spēlētāji

## Ārējās saites
* Latvijas Futbola federācija
Anisa Pārkere

**Anisa Daneta Pārkere** (; dzimusi  Hjūstonā) ir Hjūstonas mērs. Viņa ir pirmā atklātā lesbiete, kura Hjūstonā tikusi ievēlēta šādā amatā.

## Ārējās saites

* Oficiālā mājaslapa 
* Office of the City Controller for Houston